Νομίζω ότι σήμερα είναι η πιο ζεστή μέρα. Είναι πολύ σκληρό.
Είμαι τόσο ιδρωμένος και βρομάω πάρα πολύ.
Και δυστυχώς τα λιοντάρια έχουν διαλέξει το μοναδικό σκιερό μέρος
ολόκληρης της πεδιάδας κι εμείς πρέπει να καθόμαστε στον ήλιο.
Αλλά όλη αυτή η αναμονή, πρέπει να θυμάμαι
ότι αν ήταν εύκολο να δω και να τραβήξω
δεν θα ήταν το ίδιο συναρπαστικό όταν ξεκινήσουν όλα.
Και αυτοί εδώ… κοιμούνται όλοι.
Παιδιά, τα λιοντάρια σηκώθηκαν!
Έτοιμοι;
Είμαι ο Μπέρτι. Η δουλειά μου είναι να τραβάω ζώα…
Σπάνια βλέπεις τέτοιο κυνήγι.
Και την παίρνω πολύ σοβαρά.
Προσπαθώ να τραβήξω πιγκουίνους.
Μόλις το 'χασα!
Παραλίγο.
Θέλω να πω ιστορίες της άγριας ζωής σε έναν κόσμο που αλλάζει ταχύτατα.
Αυτό ακούστηκε σαν ένα μεγάλο σπάσιμο!
Αυτές είναι οι περιπέτειές μου.
Ταξιδεύω απ' το σπίτι μου στην Αγγλία στο Εθνικό Πάρκο του Νότιου Λουάνγκουα,
βαθιά στην καρδιά της Ζάμπια.
Είναι ένα από τα τελευταία μεγάλα οχυρά λιονταριών της Αφρικής.
Εδώ είμαστε!
Ο ήλιος φτάνει στην κορυφή του ορίζοντα.
Πηγαίνουμε στον ποταμό Λουάνγκουα όπου ελπίζουμε
να δούμε μια τρομερή μάχη μεταξύ δύο μονομάχων.
Εδώ υπάρχουν πάνω από 30 αγέλες λιονταριών και χιλιάδες βουβάλια.
Αυτό που με συναρπάζει και με αγχώνει περισσότερο
είναι ότι τα ζώα δεν διαβάζουν το σενάριο, άρα δεν έχω ιδέα τι μας περιμένει.
Και σαν να μην έφτανε αυτό, έχω και το πρόβλημα του χρόνου.
Έχω μόνο 30 μέρες.
30 ΜΕΡΕΣ
Χρειάστηκε πολλή οργάνωση και προετοιμασία για να φτάσουμε ως εδώ,
αλλά έχουμε έναν μήνα για να τραβήξουμε τα λιοντάρια.
Πάμε λοιπόν!
Έχω μια ομάδα ειδικών μαζί
και ως τώρα η χρονική στιγμή μοιάζει τέλεια.
Δεν έχει βρέξει για έξι μήνες,
άρα το ποτάμι είναι η μόνη σωτηρία για τα διψασμένα λιοντάρια και βουβάλια.
Αν βρούμε ένα σημείο που συναντιούνται, θα μπορούμε να αρχίσουμε.
Αυτό το drone θα κοιτάζει από ψηλά.
Είναι τέλειο για να τραβάει, αλλά μας βοηθάει κιόλας
να ψάξουμε το ποτάμι χωρίς να ενοχλούμε τα ζώα.
Δεν βρήκα ούτε λιοντάρια ούτε βουβάλια.
Αλλά βρήκα πλήθη από άλλα είδη.
Υπάρχουν πολλά ιμπάλα και ελέφαντες
και όλα κατεβαίνουν στο ποτάμι για νερό.
Για όλα αυτά τα ζώα αυτήν την εποχή
είναι πολύ σημαντικό να έρθουν στο ποτάμι.
Είναι σαν μαγνήτης. Το μόνο μέρος που βρίσκουν νερό.
Αλλά η περίοδος των βροχών έρχεται και μόλις ξεκινήσει
τα ζώα δεν θα χρειάζεται να έρχονται στο ποτάμι πια.
Πρέπει να βρούμε τα λιοντάρια και τα βουβάλια όσο έρχονται εδώ.
Το μήκος του ποταμιού είναι 190 χλμ. μόνο σ' αυτό το πάρκο.
Θα διαλέξω ένα κομμάτι οχτώ χλμ. για να ψάξω πρώτα.
Θα πρέπει να έχει πολλές μεγάλες παραλίες για να μπορούν τα βουβάλια να πιουν
αλλά και δέντρα ώστε να μπορούν να κρυφτούν τα λιοντάρια.
Αυτό το μέρος όμως είναι εχθρικό και μοιάζει να θέλει να μας το χαλάσει.
Στην αρχή, τα αγκάθια…
Μας τρύπησε το λάστιχο και το αλλάζουμε
όσο πιο γρήγορα μπορούμε. Λέω "εμείς",
αλλά ο Κέβιν κάνει τη δουλειά.
28 ΜΕΡΕΣ ΑΚΟΜΗ
Μετά, τα έντομα.
Έχουμε ένα θεματάκι με τις μέλισσες. Θέλει κανείς να πιει;
Μόλις κατάλαβα ότι δεν είναι κανονικές,
αλλά μέλισσες δολοφόνοι.
Και δεν βοηθά που αφαιρούμαι εύκολα.
26 ΜΕΡΕΣ ΑΚΟΜΗ
Είναι σημαντικό να θυμάσαι να κοιτάς πάνω.
Έχει κι άλλα αιλουροειδή εδώ. Δείτε τη λεοπάρδαλη.
Μας περιμένουν εκπλήξεις σχεδόν σε κάθε γωνιά.
Κίνηση ιπποπόταμων εδώ.
24 ΜΕΡΕΣ ΑΚΟΜΗ
Αυτό το ψάξιμο παίρνει πιο πολύ απ' όσο νόμιζα.
Αλλά βρίσκουμε στοιχεία.
Καλό σημάδι. Ίχνη από λιοντάρια.
Βλέπετε τις μεγάλες πατημασιές των ιπποπόταμων και μετά…
Πού κοιτάζουμε; Εδώ είμαστε.
Αυτή είναι καλή. Μια μεγάλη πατημασιά λιονταριού.
Μπορείτε να δείτε τα δάχτυλα και το πέλμα της πατούσας,
και κατευθύνθηκαν προς τα κει.
Άρα, είμαστε στο σωστό μέρος, πάμε καλά.
Πρέπει να μπούμε στο αμάξι και να πάμε να τα βρούμε γρήγορα.
Με αυτές τις πατημασιές έχω ανεβάσει σφυγμούς.
Ψάχνουμε μια αγέλη που να τα βάζει μ' ένα βουβάλι,
και μετά από έξι μέρες αναζήτησης κερδίσαμε το λαχείο.
Έχει πάρα πολλά λιοντάρια.
Νομίζω βρήκαμε την αγέλη μας.
Αράζουν απλώς κάτω απ' αυτό το ωραίο δέντρο στη σκιά.
Υπάρχει τουλάχιστον ένα νεαρό,
αλλά και πολλά μεγαλόσωμα θηλυκά έτοιμα να κυνηγήσουν.
Μοιάζουν λίγο με πυγμάχους που έχουν φάει ξύλο.
Όσο πιο κοντά κοιτάζω, τόσο πιο πολύ βλέπω τον χαρακτήρα και τις ιδιομορφίες τους.
Αυτό το θηρίο στη μέση με την ουλή στο στόμα,
θα τη λέω Λιπ. Πιστεύω ότι άκουσε κάποιο βουβάλι.
Το άκουσες;
Υπάρχει κι άλλο λιοντάρι εκεί. Το ακούω να φωνάζει.
Κάτι που κάνουν όταν έχουν μικρά ή για να βρουν κι άλλα μέλη της αγέλης.
Εδώ είμαστε.
Ωραία, μην κουνηθείτε.
Είναι τόσο χαριτωμένα, φίλε.
Βλέπετε ότι τα άλλα μέλη της αγέλης θα λένε
"Τι στο καλό είναι αυτά;" Η Λιπ τα είχε δει όλα από πριν.
Πιστεύω πως είναι η θεία των μικρών. Και με τρία στόματα ακόμη να ταΐσει,
σίγουρα η οικογένεια έχει κίνητρο για να κυνηγήσει βουβάλια.
Μου είναι δύσκολο να φύγω,
αλλά πρέπει να τεστάρουμε τον εξοπλισμό και να δούμε τι θα κάνουμε.
Νιώθω ότι θα αρχίσουν οι βροχές και δεν έχουμε χρόνο για χάσιμο.
Θα βρεθώ με τον Σαμ, τον άλλον κάμεραμαν,
και θα δοκιμάσω τις ιδέες μου.
Τα λιοντάρια όταν κυνηγάνε δουλεύουν ομαδικά, άρα θα πρέπει να κάνουμε το ίδιο.
Για να αιχμαλωτίσουμε τη δράση
θα τραβήξουμε από πολλές γωνίες, όπως στους αγώνες.
Η κάμερα του Σαμ διαθέτει προηγμένη σταθεροποίηση
και έτσι μπορεί να τραβήξει ακόμη κι όταν περνάμε συνέχεια από λακκούβες.
-Είναι τέλειο σημείο, σαν πίστα. -Ναι.
Έλα.
Θα συνεργαστούμε με έναν τρόπο που δεν έχει ξαναγίνει,
και το μυστικό μου όπλο είναι το drone.
Ωραία. Έτοιμοι. Ξεκινάμε.
Σίγουρα είναι απ' τα πιο απαιτητικά πετάγματα που έχω κάνει.
Αλλά το drone είναι πολύ πιο αθόρυβο και ευέλικτο απ' τα βαρύτατα φορτηγά μας.
Πόσο μακριά είναι, Μπερτ;
Είναι σ' αυτό το ρέμα.
Εμείς μένουμε εδώ κι εσείς εκεί.
Με τα λιοντάρια να κινούνται, αυτή είναι μια τέλεια πρόβα.
Είναι τρομακτικό να πετάς το drone,
αλλά φαίνεται τόσο ωραίο.
Κι ο Σαμ τα ψάχνει εκεί πέρα
τραβώντας σε πρώτο πλάνο τα δέντρα.
Να η Λιπ. Είναι ένα πανίσχυρο αιλουροειδές.
Κι έχει πολλές ενισχύσεις.
Ωραία, έχω ένα, δύο, τρία, τέσσερα, πέντε, έξι, εφτά, οχτώ.
Έχουν τόσα στόματα να ταΐσουν.
Γι' αυτό πάνε μάλλον για βουβάλια και όχι για κάτι μικρότερο.
Χρειάζονται πολύ φαγητό για να θρέψουν μια τόσο μεγάλη αγέλη.
Είναι τόσο εντυπωσιακά.
Ωραία, βρήκαμε την τέλεια αγέλη. Ώρα να ζυγίσουμε τις επιλογές μας.
Τα λιοντάρια έχουν ένα ωραίο δασάκι από εβένους για κρυψώνα,
με καλή θέα απ' το ποτάμι για να επιτεθούν στα διψασμένα θηράματα.
Αλλά μας μένει να βρούμε τα βουβάλια.
Υπάρχει ένα μέρος στα βόρεια που δεν έχουμε κοιτάξει ακόμη,
και θα μπορούσε να έχει προοπτικές, άρα κατευθυνόμαστε προς τα κει.
20 ΜΕΡΕΣ ΑΚΟΜΗ
Είστε έτοιμοι, παιδιά;
Ναι, ανησυχώ μόνο για τον Τζορτζ.
Αυτό φαίνεται πολύ καλό.
Να ένα μεγάλο κοπάδι βουβαλιών.
Ελήφθη.
Είναι καλύτερο απ' ό,τι νόμιζα.
Θα πετάξω το drone
για να δω πόσο μεγάλο είναι το κοπάδι.
Είναι τεράστιο.
Δείτε, συνεχίζουν να έρχονται κι άλλα.
Κι από πάνω, τα βλέπω τελείως διαφορετικά.
Έχουν συνοχή.
Υπάρχει μια σειρά σε ό,τι κάνουν.
Και προστατεύουν τα πιο ευάλωτα μωρά τους.
Δείτε, εδώ στη μέση.
Και μπροστά, είναι αυτοί που βρίσκουν το μονοπάτι, οδηγούν το κοπάδι.
Φαντάζομαι έχουν δει ενέδρες λιονταριών στη ζωή τους.
Όταν βλέπεις αυτό το τείχος από μαύρο και από κέρατα
δεν μοιάζει με μερικά φυτοφάγα ζώα που τρώνε γρασίδι.
Μοιάζει με στρατό που πάει προς τη μάχη.
Είναι τόσο μεγάλα ζώα.
Τα μεγαλύτερα αρσενικά μπορεί να είναι σχεδόν 700 κιλά.
Αλλά είναι και τόσο δυνατά που μπορούν να πετάξουν
ένα ενήλικο λιοντάρι τρία μέτρα ψηλά στον αέρα.
Αυτό ήρθαμε να δούμε εδώ, τους άλλους μονομάχους μας.
Κι αν είμαστε στο σωστό μέρος, τη σωστή στιγμή,
θα είναι μια τρελή αναμέτρηση.
Τώρα που εντόπισα και τον θηρευτή και το θήραμα
μπορώ να φτιάξω το σχέδιό μου.
Τα βουβάλια απέχουν ακόμη οχτώ χλμ. απ' τα λιοντάρια στο δασάκι,
αλλά κινούνται προς τα κει,
άρα υπάρχουν πιθανότητες να βρεθούν.
Τα λιοντάρια όμως θα κάνουν κουμάντο,
γι' αυτό θα μείνω μαζί τους.
Ώρα να παίξουμε… το παιχνίδι της αναμονής.
16 ΜΕΡΕΣ ΑΚΟΜΗ
Κάθε μέρα έχει πιο πολλή ζέστη και υγρασία.
Οι βροχές πλησιάζουν.
Κι αν φτάσουν νωρίς τα ζώα δεν θα πάνε στο ποτάμι,
άρα θα τελειώσουν όλα.
Νομίζω ότι σήμερα είναι η πιο ζεστή μέρα.
ΘΕΡΜΟΚΡΑΣΙΑ: 35°C
Είναι πολύ σκληρό. Είμαι τόσο ιδρωμένος και βρομάω πάρα πολύ.
Και δυστυχώς, τα λιοντάρια έχουν διαλέξει το μοναδικό σκιερό μέρος
ολόκληρης της πεδιάδας, κι εμείς πρέπει να καθόμαστε στον ήλιο.
Αλλά όλη αυτή η αναμονή, πρέπει να θυμάμαι ότι,
θα κάνει τη δράση που θα τραβήξω ακόμη πιο θεαματική.
Αν ήταν εύκολο να το δω και να το τραβήξω,
δεν θα ήταν το ίδιο συναρπαστικό όταν ξεκινήσουν όλα,
αν ποτέ ξεκινήσουν.
Αυτή τη στιγμή, είναι δύσκολο να πιστέψεις
ότι θα συμβεί κάτι.
Και αυτοί εδώ… κοιμούνται όλοι.
Αφού δεν μπορώ να κουνήσω τα λιοντάρια,
ας ταρακουνήσω λιγάκι την ομάδα.
Παιδιά, τα λιοντάρια σηκώθηκαν!
Ίσως ήταν λίγο βάναυσο αυτό, αλλά τουλάχιστον είμαστε έτοιμοι
να αναλάβουμε δράση τώρα.
Σταμάτα εδώ. Ο μπαμπουίνος καλεί συναγερμό.
Εντόπισε τα λιοντάρια και τώρα το λέει σε όλους.
Έρχονται μερικά ιμπάλα.
Αυτό το ιμπάλα τα εντόπισε.
Και τώρα καλεί συναγερμό.
Τρελό! Ξέρουν ότι τα λιοντάρια είναι εκεί
έχουν καλέσει συναγερμό, αλλά συνεχίζουν να τα πλησιάζουν.
Είναι τόσο απελπισμένα για να βρουν νερό
που συνεχίζουν να πάνε παρόλο που ξέρουν ότι τα λιοντάρια είναι εκεί.
Συνεχίζουν.
Σίγουρα θα πάνε και τα λιοντάρια τώρα.
Γιατί δεν πήγαν τα λιοντάρια;
Υπάρχουν άπειρα ιμπάλα που περνάνε από μπροστά τους.
Θα βγάλω το drone.
Μια μαμά με το μικρό της.
Η Λιπ τα εντόπισε.
Μάλιστα…
Αυτό δεν ήταν ακριβώς το τρελό κυνήγι με τα βουβάλια για το οποίο ήρθαμε,
αλλά έμαθα πολλά.
Έβλεπα όλα τα ιμπάλα
να τρέχουν μπροστά τους, και σκεφτόμουν
"Γιατί δεν πάνε;"
Τη στιγμή που εμφανίστηκε η μαμά με το μωρό,
τα λιοντάρια σηκώθηκαν σαν να βρήκαν τον στόχο τους.
Και δεν φάνηκε να δυσκολεύτηκαν να το πιάσουν.
Ένα μωρό ιμπάλα, ξέρετε, είναι το πολύ ένα σνακ γι' αυτά τα λιοντάρια.
Σίγουρα θα κυνηγήσουν ξανά σύντομα.
Υπάρχει νερό και στις τρεις πλευρές του δάσους. Αυτό είναι το δόλωμά τους.
Μοιάζει να τους αρέσει αυτή η πλευρά.
Ίσως επειδή οι ανατολικοί άνεμοι διώχνουν τη μυρωδιά τους
απ' το διψασμένο θήραμα.
Αυτά τα λιοντάρια έπιασαν πολύ καλή θέση για κυνήγι.
Μπορούν να δουν όλα τα ζώα που έρχονται για να πιουν.
Και μοιάζουν πάρα πολύ αδύνατα.
Νομίζω ότι όλα είναι έτοιμα.
Το κυνήγι ιμπάλα τέλειωσε αμέσως.
Άρα, μόλις τα βουβάλια πλησιάσουν όλα θα γίνουν γρήγορα.
Πρέπει να ειδοποιηθούμε το συντομότερο δυνατό.
Γι' αυτό θα στείλω τους καλύτερους ιχνηλάτες
να παρακολουθούν το μεγάλο κοπάδι.
Είναι πέντε χλμ. μακριά απ' το δάσος εβένων.
Δεν πρέπει να απομακρυνθούμε απ' τα λιοντάρια.
Όσο περιμένω κι άλλη ενημέρωση, θα δω τι κάνουν τα μικρά.
Η μαμά τα μετακινεί για να μη μαζεύεται η μυρωδιά τους σ' ένα μέρος.
Δεν θέλει να τα βρουν εχθροί, όπως οι ύαινες.
Και μπορεί να τα έφερε ως εδώ στο στόμα της,
αλλά τώρα φαίνεται να θέλουν να εξερευνήσουν μόνα τους.
Φαίνεται διασκεδαστικό, αλλά αυτό το παιχνίδι τα δυναμώνει πάρα πολύ.
Προέρχονται από μια οικογένεια φιλόδοξων κυνηγών,
άρα έτσι εκπαιδεύονται κιόλας.
Η μαμά τα έφερε μέχρι το ποτάμι,
και αυτό είναι καλό νέο
γιατί είναι η κύρια περιοχή που κυνηγάν τα βουβάλια.
Το γεγονός ότι έφερε τα μικρά εδώ
σημαίνει ότι θα είναι η νέα βάση της αγέλης.
Τώρα έχω κάτι να παρακολουθώ, θα μπορέσω να γνωρίσω την οικογένεια.
12 ΜΕΡΕΣ ΑΚΟΜΗ
Μόλις έγινε ενδιαφέρον το πράγμα. Έφτασαν και κάποια αρσενικά.
Είναι τόσο μεγαλύτερα και τόσο δυνατότερα απ' τα θηλυκά.
Κάθε τόσο, γυρίζει και μας κοιτάζει κατάματα.
Είναι σαν να κοιτάζει στην ψυχή σου.
Αυτοί οι τύποι θα ενισχύσουν πολύ την αγέλη.
Δεν τους ξεφεύγει κανένα θήραμα.
Αυτό μπορεί να γίνει ενδιαφέρον.
Υπάρχει ένα κοπάδι από ελέφαντες στην άκρη των δέντρων εκεί πέρα.
Πάνε μία αριστερά και μία δεξιά. Αν αποφασίσουν ότι θέλουν να πιουν,
θα μπορούσε να γίνει πολύ ενδιαφέρον.
Αλλά προς το παρόν, απλώς περπατάνε αργά.
Υπάρχει ένα μωράκι.
Η Λιπ το παίζει χαλαρή.
Αλλά αυτό το ελεφαντάκι είναι σίγουρα στόχος.
Έχω ξαναδεί λιοντάρι να αρπάζει ελέφαντα. Θα μπορούσε να συμβεί.
Γύρισαν, έρχονται προς τα δω.
Ακούγεται θυμωμένη. Μάλλον θα τους είδε.
Είναι δύσκολο να κρατάω την κάμερα ακίνητη γιατί η καρδιά μου πάει να σπάσει.
Ναι, τα λιοντάρια πήραν το μήνυμα.
Υποχωρούν.
Δείτε, είναι αρσενικό. Τα καταδιώκουν μέχρι και αυτά.
Είναι ενδιαφέρουσα η δυναμική εδώ.
Τα λιοντάρια γενικά μπορούν να βάλουν κάτω
τεράστια ζώα όπως βουβάλια και ελέφαντες.
Εδώ όμως φαίνεται ότι αφού εμπλέκεται το νερό,
οι ελέφαντες κάνουν κουμάντο.
Οι ελέφαντες έδιωξαν τα λιοντάρια, αλλά νομίζω πως δεν θα πάνε πολύ μακριά.
Πάω σε ένα απ' τα αγαπημένα τους σημεία.
Κατέβηκα στην παραλία, όπου τα λιοντάρια περνούσαν
τις τελευταίες μέρες κάτω στο ποτάμι, αλλά έχουν φύγει.
Μόλις νομίζεις ότι αρχίζεις να τα καταλαβαίνεις,
να μαθαίνεις τη ρουτίνα τους, σε ξαφνιάζουνε για τα καλά
σαν να λένε "Δεν έχεις ιδέα τι έχουμε στο κεφάλι μας".
Κι έτσι…
πίσω στην αρχή, βασικά.
Όσο πιο σύντομα τα βρούμε, τόσο το καλύτερο.
Μας ειδοποιούν ότι τα βουβάλια πλησιάζουν.
Το κυνήγι μπορεί να συμβεί ανά πάσα στιγμή.
Όταν τα λιοντάρια θέλουν να κρυφτούν χάνονται βαθιά μέσα στο τοπίο.
Μέχρι να τα βρούμε, θα έχει νυχτώσει.
Ενώ θα φεύγαμε, ξαφνικά πετάχτηκαν
και τώρα κινούνται. Φαίνονται απίστευτα.
Αυτή είναι η Λιπ, και έχει όλη την οικογένεια μαζί της.
Είναι έτοιμα για δράση.
Υποθέτω ότι μύρισαν τα βουβάλια. Σίγουρα πάνε προς το ποτάμι.
Αν γινόταν νωρίτερα, θα ήταν απλώς τέλειο.
Είμαι απογοητευμένος γιατί φαίνονται ότι πάνε για κυνήγι.
Αλλά πρέπει να φύγουμε γιατί δεν γίνεται να τραβήξουμε στο σκοτάδι.
Νιώθω ότι ο χρόνος και οι ευκαιρίες μας να τραβήξουμε ένα κυνήγι μειώνονται.
9 ΜΕΡΕΣ ΑΚΟΜΗ
Και σήμερα, οι πιθανότητές μας μοιάζουν ακόμη λιγότερες.
Έχουμε βρει τα λιοντάρια, αλλά έχουν ήδη σκοτώσει κάτι.
Και νομίζουμε ότι είναι βουβάλι, άρα είναι πολύ αργά.
Υπάρχει και χειρότερο. Η ομάδα του Σαμ βρήκε κι άλλο πτώμα.
Αυτό είναι πολύ καλό για τα λιοντάρια, γιατί έχουν φαγητό.
Αλλά όχι μόνο χάσαμε το κυνήγι,
αλλά θα είναι και χορτάτα τώρα.
Άρα θα πρέπει να περιμένουμε πολύ ακόμη.
Για να τα τραβήξω, θα ήθελα να είναι πεινασμένα,
αλλά με δύο φόνους σε ένα βράδυ,
δεν πρόκειται να κυνηγήσουν και σήμερα.
Αντί να σκέφτομαι τι θα γινόταν,
θα πάω κάτω στο ποτάμι να δω κάτι τρομερές εργασίες συντήρησης.
Μοιάζουν ανίκητα, αλλά η λαθροθηρία και η καταστροφή του περιβάλλοντος
φέρνουν τα λιοντάρια κοντά στην εξαφάνιση.
Κάποιοι ερευνητές για να τα προστατεύσουν
έχουν βάλει κολάρα σε κάποια λιοντάρια κι έτσι τα εντοπίζουν μέσω δορυφόρου.
Είναι έτοιμο.
Στα δύο χτυπήματα έχει συνδεθεί…
ΤΑΝΤΙΟΥΕ ΜΟΥΙΤΟΥΑ ΠΡΟΓΡΑΜΜΑ ΣΑΡΚΟΦΑΓΩΝ
…και τώρα λογικά θα δουλέψει.
Η Τάντι το διαχειρίζεται.
Το να μπορούμε να τα εντοπίσουμε μας επιτρέπει να τα προστατεύσουμε
από απειλές, όπως παγίδες
που ίσως είναι πολύ επικίνδυνες ή και θανατηφόρες.
Επειδή, όπως ξέρετε, είναι πολύ κοινωνικά ζώα.
Όπου κι αν πάει ένα λιοντάρι, ακολουθεί και όλη η αγέλη.
Άρα, βάζοντας αυτήν τη συσκευή σε ένα ζώο,
επωφελείται ολόκληρη η αγέλη.
Με άφησαν να πάω μαζί με τον δρ Μουάμπα Σιτσάντε
για να δω πόσο σημαντικά είναι τα κολάρα.
Ένα, δύο, τρία, τέσσερα, πέντε, έξι, εφτά. Πολλά λιοντάρια!
Τώρα ο Μουάμπα και ο Χένρι κοιτάζουν
σε ποιο λιοντάρι θα ρίξουν για να βάλουν το κολάρο.
Ο Μουάμπα έριξε πολύ καλά. Τη χτύπησε ακριβώς πάνω απ' τον ώμο.
Σε πόση ώρα θα ενεργοποιηθεί το βελάκι;
Σε πέντε με δέκα λεπτά.
Όσο πιο πολύ ναρκωθεί ένα ζώο, τόσο αυξάνεται ο κίνδυνος επιπλοκών.
Άρα, η ομάδα πρέπει να είναι γρήγορη.
Έχω τραβήξει λιοντάρια από κοντά.
-Γάντια. -Γάντια.
Αλλά δεν έχω πλησιάσει ξανά τόσο για να χρειαστεί να βάλω γάντια.
Δοκιμάζουμε αν κάνει το κολάρο,
και πρέπει να της κρατάω το κεφάλι το οποίο είναι πολύ βαρύ.
Συλλέγοντας δεδομένα όπως το DNA, οι ερευνητές μπορούν να δουν τη σχέση
αυτού με τα υπόλοιπα στα οποία έχουν βάλει κολάρο.
Αυτά είναι τα μπροστινά νύχια, 102,1.
Βλέπεις πόσο μεγάλο είναι;
-Είναι τόσο! -Ναι, τεράστιο.
Όλα τα δόντια μοιάζουν εντάξει.
Είναι πολύ μικρή ακόμη και τα δόντια της φαίνονται αρκετά καλά.
Έχουν περάσει περίπου 43 με 44 λεπτά απ' όταν ρίξαμε το βέλος.
Δεν θέλουμε να είμαστε εδώ όταν ξυπνήσει.
Με τίποτα.
Ας φύγουμε.
Τα κολάρα έχουν σώσει 47 λιοντάρια από παγίδες,
και αυτά έχουν γεννήσει 217 μικρά.
Τώρα που μειώνεται η αδρεναλίνη απ' το να βρίσκομαι τόσο κοντά,
σκέφτομαι ότι σ' έναν τέλειο κόσμο,
δεν θα τους βάζαμε κολάρα.
Αλλά μια μέρα, αυτό το κολάρο μπορεί να σώσει αυτό το λιοντάρι.
Είναι κάτι τρομερό.
Μετά απ' αυτό, θέλω ακόμη πιο πολύ να ψάξω την αγέλη μας.
Αν η βροχή ξεκινήσει νωρίς, τελειώσαμε.
Πραγματικά ελπίζω τα λιοντάρια να έχουν συνέλθει
απ' το τεράστιο γεύμα.
6 ΜΕΡΕΣ ΑΚΟΜΗ
Τα λιοντάρια ξεκίνησαν πάλι να κυνηγάν. Έχουν συγκεκριμένο στόχο.
Και πάνε σ' αυτό το σύδεντρο.
Πρέπει να τα προσπεράσουμε και να δούμε τι στόχο έχουν.
Αρνητικό, απλώς τριγυρίζουν.
Ελήφθη.
Έχει πιάσει αέρας.
Τα λιοντάρια σταμάτησαν να κυνηγούν και ψάχνουν για καταφύγιο.
Έχασαν τον στόχο τους οποιοσδήποτε και αν ήταν αυτός.
Νομίζω θα βρουν ένα μεγάλο δέντρο να κάτσουν από κάτω,
και το ίδιο θα κάνουμε κι εμείς.
Οι εφαρμογές καιρού δεν δουλεύουν καλά,
γι' αυτό πετάω το drone για απευθείας ενημέρωση.
Βλέπω το υδάτινο τείχος.
Έρχομαι, είναι τρομακτικό.
Είμαι συνηθισμένος στο ψιλόβροχο. Βρετανός είμαι.
Αλλά αυτές οι αφρικανικές καταιγίδες είναι κάτι διαφορετικό.
Αθλητική λειτουργία, έλα πίσω.
Ελπίζουμε να πάρουμε κάποιες λήψεις.
-Θες να τα βγάλεις στη βροχή; -Ναι.
-Αυτός είναι ο στόχος. Εντάξει. -Ναι.
Ίσως είναι θεότρελο να τραβάς λιοντάρια στη βροχή μα δεν πάθουν τίποτα οι κάμερες.
Πιστεύω;
Έφτασε η βροχή.
Τα Land Cruiser είναι σχεδιασμένα να καταπολεμούν τον ήλιο,
όχι τη βροχή.
Αν κρατήσει για πολύ, δεν θα μπορέσουμε να τραβήξουμε άλλο.
Είναι δύσκολο να δεις τη θετική πλευρά, αλλά θα προσπαθήσω.
Φαίνεται σαν ελαττώνεται λίγο, άρα αυτό είναι καλό.
Το έδαφος είναι στεγνό άρα όλο αυτό το νερό
θα απορροφηθεί.
Δεν θα μείνει ώστε τα βουβάλια να μπορούν να πιουν
απ' αυτό για πολύ.
Ας ελπίσουμε ότι σε λίγες μέρες θα επανέλθει.
Θα στεγνώσει και τα βουβάλια…
θα γυρίσουν στα κανονικά τους, αλλά είναι μια υπενθύμιση
ότι ο χρόνος μας τελειώνει.
Πρέπει να τα καταφέρουμε πριν έρθουν οι μεγάλες βροχές
γιατί όταν ξεκινήσουν κανονικά όλα θα αλλάξουν.
Ο ήλιος βγήκε πάλι.
Μοιάζουν τόσο ανακουφισμένα όσο εγώ που δεν καίνε όλα απ' τη ζέστη πια.
Αυτή η βροχή τα δρόσισε όλα και είναι ώρα για χαλάρωση και παιχνίδι.
Τα λιοντάρια δεν φαίνεται να ενοχλήθηκαν απ' τη βροχή
αλλά θα είναι πολύ πιο δύσκολο να τα ακολουθήσουμε.
Διασκέδαση μετά τη βροχή.
Είναι τρελό. Μια μεγάλη αλλά σύντομη μπόρα
κάνει το έδαφος από απαίσιο και γεμάτο λακκούβες όταν είναι στεγνό
σε τρομερά χάλια και ολισθηρό όταν είναι βρεγμένο.
Όταν αρχίσουν οι βροχές θα 'ναι αδύνατο να περάσεις απ' αυτούς τους δρόμους.
Ακόμη κι αν ξέρουμε πού είναι τα ζώα,
δεν θα μπορούμε να τα φτάσουμε.
-Σωστά, Κέβιν; -Πράγματι.
Χαίρομαι που η μπόρα σταμάτησε,
αλλά δεν απολαμβάνω καθόλου αυτό που μας άφησε.
Δύο μέρες ήλιου έκαναν το έδαφος σκληρό σαν πηλό.
Κι έτσι η αναζήτηση για λιοντάρια και βουβάλια έγινε ακόμη πιο άβολη.
4 ΜΕΡΕΣ ΑΚΟΜΗ
Πολύ ωραίος δρόμος, Κέβιν!
Αυτό το μαύρο χώμα είναι γεμάτο τεράστιες τρύπες.
Οι πατημασιές απ' τους ελέφαντες και τους ιπποπόταμους έγιναν σαν βράχια.
Και έφτιαξαν τον χειρότερο δρόμο του κόσμου για οδήγηση.
Όλα αυτά τα χαντάκια δημιουργούν προβλήματα
και στο δεύτερο αμάξι του Σαμ και του Άντριαν.
Ωραία. Αν τις πατήσω μέσα…
Έτσι όπως πηγαίναμε πάνω κάτω
έπεσε μια βίδα από κάτω.
Αν μείνει έτσι, θα κρεμάσουμε μια κάμερα μισού εκατομμυρίου
σε δυο μικροσκοπικές βίδες.
Θα πρέπει να βρούμε έναν τρόπο να το στηρίξουμε πάνω κάπως.
Όπως στη ζούγκλα.
Ένα παλιό κορδόνι του Σαμ είναι καλύτερο απ' το τίποτα,
παρόλο που μοιάζει λίγο παλιό.
Πρέπει να κάψουμε τις άκρες, Σαμ.
Έχεις αναπτήρα ή σπίρτα;
Δεν έχω αναπτήρα, αλλά έχω μια τσακμακόπετρα.
Μερικά κόπρανα ελέφαντα είναι αυτό που χρειάζονται.
Πολλά χόρτα στα κόπρανα ελέφαντα.
Μυρίζει πολύ ωραία βασικά.
Δύο τύποι φτιάχνουν μια κάμερα με κακά.
-Πιστεύεις θα δουλέψει; -Ναι, είναι γερό.
Ελπίζω να είναι έτοιμες σύντομα, γιατί όλα ξεκινάνε
κάτω στο ποτάμι.
Τα λιοντάρια είναι εδώ, τα βουβάλια επίσης, και λείπει η ομάδα.
Άντριαν, λαμβάνεις;
Ναι. Πες μου.
Έχει βουβάλια εδώ. Πού είστε;
Μόλις φτάνουμε στο δάσος εβένων. Είχαμε ένα τεχνικό πρόβλημα.
Τα βουβάλια πίνουν, ελάτε γρήγορα!
Ελήφθη. Ερχόμαστε το συντομότερο.
Ίσως είναι η στιγμή που περιμέναμε.
Τα βουβάλια έρχονται. Εκεί κάτω έχει λιοντάρια.
Βδομάδες αναμονής και ιδρώτα…
και άγχους καταλήγουν…
στα επόμενα 15 λεπτά, που είναι πολύ τρομακτικό.
Ωραία, έφτασε η στιγμή της αλήθειας.
Τα λιοντάρια δεν θα ορμήσουν μέχρι τα βουβάλια να πιουν.
Έτσι θα είναι πιο αργά,
με τόσα λίτρα νερό μέσα τους.
Δεν το έχω ξαναδεί καλύτερο. Θα γίνει σε μια μεγάλη περιοχή.
Θα μείνω εδώ και θα πετάξω το drone όσο πλησιάζει η ομάδα του Σαμ.
Ελήφθη. Φτάσαμε σχεδόν.
Ωραία. Βλέπω τα βουβάλια, και είναι ακριβώς στην άκρη του νερού
και πίνουν.
Ελπίζω τα βουβάλια να περάσουν δίπλα μας όταν γυρίζουν.
Τα λιοντάρια είναι πάνω στο ρέμα.
Βλέπουμε δύο, τρία, ίσως τέσσερα από δω.
Βλέπετε κι άλλα από κάτω;
Ναι, βλέπουμε πολλά λιοντάρια δίπλα μας, στα δεξιά μας.
Τι κάνουν;
Τα θηλυκά κινούνται προς τα βουβάλια.
Το αρσενικό δεν κάνει βήμα.
Το πρώτο και το δεύτερο θηλυκό είναι ενήλικα.
Φαίνεται ότι έχουμε τους βασικούς κυνηγούς.
Τα βουβάλια τελειώνουν με το νερό.
Οι οδηγοί του κοπαδιού πάνε προς την παραλία.
Όταν ένα λιοντάρι σαν τη Λιπ κινείται έτσι σκοπεύει να σκοτώσει.
Θεέ μου, έχουν τέτοια κότσια.
Κοιτάξτε αυτό το μαύρο τείχος απέναντί τους,
και αυτά σκέφτονται "Το 'χουμε".
Βλέπω τα πρώτα κέρατα.
Η στρατηγική των λιονταριών δουλεύει.
Αυτά τα βουβάλια δεν έχουν άλλη επιλογή.
Αρχίζουν να επιτίθενται στα λιοντάρια. Κοιτάξτε!
Ετοιμάζονται!
Τα βουβάλια έχουν ξεχυθεί δίπλα στα λιοντάρια.
Ένα βουβάλι έπεσε.
Το έπιασαν.
Όχι! Τους ξέφυγε.
-Πάνε για άλλο. -Πάνε ξανά, δύο λιοντάρια σε ένα.
Το 'χουνε!
Ίσως τελείωσε.
Ξέφυγε. Πώς το έκανε; Ήταν δυο λιοντάρια πάνω του.
Ένα πήγε σ' ένα μοσχάρι, αλλά είναι μόνο του.
Δεν βλέπω άλλα λιοντάρια γύρω του. Το κοπάδι γυρνάει.
Ήταν ακριβώς πάνω στο βουβάλι.
Νόμιζα ότι το είχε,
αλλά γύρισε το κοπάδι και το έδιωξε.
Το βουβάλι γύρισε.
Κυνηγούν από πίσω το κοπάδι.
Ένα λιοντάρι πατάει γκάζι.
Τι ταχύτητα!
Μόλις φρέναρε.
Μάλλον ήθελαν να πιάσουν κανένα απ' τα τελευταία.
Αυτό δεν τους αρέσει.
Δείτε πώς γυρνάνε στα λιοντάρια.
Τα βουβάλια βγαίνουν ένα ένα για να αντικρίσουν τα λιοντάρια.
Ένα βουβάλι παραλίγο να πιάσει αυτό το λιοντάρι.
Είδες την κλοτσιά στη μούρη;
Νομίζω τελείωσε. Δεν τα κατάφεραν τα λιοντάρια.
Ήταν τόσο τρελαμένα. Υπήρχαν τόσα πολλά.
Σαμ, τίποτα καλό και εστιασμένο;
Ελπίζω να είναι εστιασμένο. Ήταν φοβερό
να είσαι ανάμεσα στο κοπάδι. Πώς ήταν απ' τον αέρα;
Ένιωθα σαν να βλέπω κάτι που δεν θα 'πρεπε.
Δυστυχώς, δεν κατάφεραν να πιάσουν τίποτα.
Ιδρώνω τόσο καθιστός στο αμάξι μόνο.
Δεν έχω ιδέα πώς θα 'ταν να κυνηγάς ένα βουβάλι.
Γιατί δεν πας να δοκιμάσεις;
Όχι.
Έχω υπάρξει τυχερός και έχω δει πολλά διαφορετικά ζώα
να κυνηγούν άλλα,
αλλά δεν έχω ξαναδεί κάποιο να είναι τόσο επιθετικό με το θήραμά του.
Τρέμω ακόμη.
Για τα λιοντάρια δεν πήγε πολύ καλά,
αλλά για μας, ναι. Με λίγη τύχη
και πολλές κάμερες, τραβήξαμε τη λεπτή γραμμή
μεταξύ επιτυχίας και αποτυχίας.
Ένα λάθος βήμα από οποιαδήποτε πλευρά θα έφερνε τον θάνατο.
Δεν περίμενα την αντίδραση των βουβαλιών.
Δούλεψαν τόσο ομαδικά όσο και τα λιοντάρια.
Και αυτή τη φορά είχαν το πάνω χέρι.
Αυτό με κάνει να σέβομαι την αγέλη μας ακόμη πιο πολύ.
Δεν επιβάλλονται στο περιβάλλον. Δεν κάνουν μόνο ό,τι θέλουν αυτά.
Δυσκολεύονται κι αυτά όπως οτιδήποτε εδώ πέρα.
Έχοντας περάσει σχεδόν έναν μήνα κοντά τους,
νιώθω μόνο θαυμασμό απέναντί τους.
Ελπίζω να μπορέσουν να ευημερήσουν.
Έχουμε ξαναδεί λιοντάρια σ' αυτό το ρέμα και σταματήσαμε για να τσεκάρουμε.
Ακούσαμε θροΐσματα στους θάμνους. Νόμιζα ότι ήταν
αυτά που τρώνε μέλισσες και πιάνουν έντομα πετώντας.
Αλλά βλέπω μια ουρίτσα.
Δεν είναι τα ίδια λιονταράκια. Είναι ακόμη πιο μικρά αυτά.
Αυτό ίσα ίσα περπατάει,
σκοντάφτει εδώ κι εκεί. Η άγρια ζωή είναι απίθανη.
Εκεί που νομίζεις ότι τα είδες όλα,
σου πετάει κι άλλο ένα διαμάντι.
Ό,τι είδαμε εδώ, το κυνήγι με τα βουβάλια,
αυτά και τα άλλα μωρά, το κάνουν ακόμη πιο οδυνηρό
όταν καταλαβαίνεις ότι είναι σε άσχημη κατάσταση στην Αφρική.
Έχουν μείνει μόνο 20.000 περίπου ακόμη.
Πρόσφατα έμαθα,
ότι υπάρχουν λιγότερα λιοντάρια από ρινόκερους στην Αφρική.
Ελπίζω ότι μαζί με τον φοβερό κόσμο
που συνεργαστήκαμε εδώ, μπορούμε να αποφευχθούν οι παγίδες,
και οποιαδήποτε άλλη απειλή.
Σ' αυτήν την προστατευμένη περιοχή, τα λιοντάρια θα αναπτυχθούν.
Θα κάνουν πολλά μωρά.
Θα συνεχίσουν τις τρελές μάχες με τα βουβάλια.
ΕΝΗΜΕΡΩΣΗ…
Απ' όταν τραβήξαμε το βίντεο, το σήμα απ' το κολάρο
που βοηθήσαμε να μπει σταμάτησε.
Το Πρόγραμμα Σαρκοφάγων πήγε να το ερευνήσει
και βρήκε ένα άλλο μέλος της αγέλης πιασμένο σε μια παγίδα από σύρμα.
Ήταν μισοπεθαμένη.
Χάρη στο κολάρο, μπόρεσαν να αφαιρέσουν την παγίδα
και να θεραπεύσουν τις πληγές της πριν την ελευθερώσουν.
Υποτιτλισμός: Ελισσάβετ Σίκαλου